114. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1134 της 26/26 Νοεμ. 1977 (ΦΕΚ Α΄ 367) Περί λειτουργίας του Ανωτάτου Συμβουλίου Γεωργικών Φαρμάκων (Α.ΣΥ .ΓΕ.Φ.). Για τη διατήρηση και νέα σύνθεση του Α.ΣΥ.ΓΕ.Φ. βλ. Απόφαση Υπουργών Προεδρίας Κυβερνήσεως και Γεωργίας υπ΄αριθ. 272961/26-26 Απρ. 1982 (ΦΕΚ Β΄215), ανωτ. σελ. 50,253. Έχοντες υπ’ όψει: 1.Τας διατάξεις της παρ. 8 του άρθρ. 18 του Νόμ. 721/1977 «περί εγκρίσεως κυκλοφορίας και ελέγχου των γεωργικών φαρμάκων, ως και ρυθμίσεως συναφών θεμάτων». 2.Την υπ’ αριθ. 1222/1977 γνωμοδότησιν του Συμβουλίου της Επικρατείας, προτάσει του επί της Γεωργίας Υπουργού, αποφασίζομεν: Πρόεδρος Άρθρ.1.-Το Α.ΣΥ .ΓΕ.Φ. προς άσκησιν των, συμφώνως τω Νόμ. 721/1977, αρμοδιοτήτων του, αλληλογραφεί, δια του Προέδρου αυτού, απ’ ευθείας, μετά πάσης δημοσίας αρχής ή υπηρεσίας και νομικού προσώπου δημοσίου δικαίου, υποχρεουμένων τούτων εις παροχήν των αιτουμένων πληροφοριών, εφ’ όσον εκ των κειμένων διατάξεων δεν αποκλείεται τούτο, ως επίσης και μετά νομικών προσώπων ιδιωτικού δικαίου ή και ιδιωτών. Συγκρότησις – Κωλύμματα Άρθρ.2.-1.Εις την περί συγκροτήσεως του Α.ΣΥ.ΓΕ.Φ. απόφασιν κατονομάζονται υποχρεωτικώς και, οι κατά νόμον, αναπληρωταί του Προέδρου, των μελών, των εισηγητών και του γραμματέως αυτού. 2.Δεν δύνανται να διορίζωνται ως μέλη του Α.ΣΥ.ΓΕ.Φ. πρόσωπα συνδεόμενα μεταξύ των δια συγγενείας μέχρι και τετάρτου βαθμού, εξ αίματος ή αγχιστείας. Σύγκλησις Άρθρ.3.-Το Α.ΣΥ .ΓΕ.Φ. συγκαλείται τη προσκλήσει του Προέδρου του εις τόπον και χρόνον οριζόμενον υπ’ αυτού. Η πρόσκλησις, εις την οποίαν αναγράφονται τα θέματα της ημερησίας διατάξεως και ο εφ’ εκάστου εξ αυτών εισηγητής επιδίδεται επί αποδείξει, δι’ οιουδήποτε δημοσίου οργάνου, προς εν έκαστον των τακτικών και αναπληρωματικών μελών ως και των τυχόν προσκαλουμένων εκπροσώπων της παρ. 5 του άρθρ. 18 του Νόμ. 721/1977, τρεις τουλάχιστον ημέρας προ της οριζομένης δια την συνεδρίασιν. Εις κατεπειγούσας περιπτώσεις, εκτιμωμένας υπό του Προέδρου, η πρόσκλησις, εις την οποίαν γίνεται μνεία περί του κατεπείγοντος, δύναται να επιδίδεται και την προτεραίαν της συνεδριάσεως. Εάν μέλος του Α.ΣΥ .ΓΕ.Φ. δεν δύναται λόγω απουσίας ή κωλύματός του να μετάσχη της συνεδριάσεως ειδοποιεί, αμελλητί, περί τούτου τον αναπληρωτήν του και τον Γραμματέα. Απαρτία Άρθρ.4.-Το Α.ΣΥ .ΓΕ.Φ. ευρίσκεται εν απαρτία εφ’ όσον είναι παρόντες ο Πρόεδρος και 4 τουλάχιστον μέλη αυτού εξ ων απαραιτήτως τα υπό στοιχ. β, ε και ς της παρ. 2 του άρθρ. 18 του αυτού ως άνω νόμου. Συνεδριάσεις – Γνωμοδοτήσεις Άρθρ.5.-1.Αι συνεδριάσεις του Α.ΣΥ .ΓΕ.Φ. δεν είναι δημόσιαι, τα δε προσκομιζόμενα εις αυτό και εις τους μετέχοντας των συνεδριάσεών του στοιχεία, τα διαμειβόμενα και διατυπούμεναι προτάσεις, ως και αι λαμβανόμεναι αποφάσεις μέχρι της βάσει αυτών εκδόσεως των οικείων διοικητικών πράξεων, είναι υπηρεσιακά απόρρητα. 2.Αι γνωμοδοτήσεις, αι οποίαι δέον να είναι ειδικώς ητιολογημέναι, λαμβάνονται δια φανεράς ψηφοφορίας και κατά πλειοψηφίαν των παρόντων μελών, επικρατούσης εν ισοψηφία της ψήφου του Προέδρου. Εάν υπάρχουν πλείονες των δύο γνωμών οι ακολουθούντες την ασθενεστέραν οφείλουν να προσχωρήσουν εις μίαν των επικρατεστέρων. 3.Το Α.ΣΥ .ΓΕ.Φ. επιλαμβάνεται μόνον των εις την ημερησίαν διάταξιν περιλαμβανομένων θεμάτων. Κατ’ εξαίρεσιν δύναται να επιληφθή και τοιούτων εκτός της ημερησίας διατάξεως υπό την προϋπόθεσιν όμως ότι άπαντα τα παρόντα μέλη συμφωνούν εις τούτο. 4.Αι Εισηγήσεις των εισηγητών δέον να διατυπούνται εγγράφως. 5.Περατωθείσης της συζητήσεως, επί θέματος τινός, ο δια το θέμα τούτο Εισηγητής και ο τυχόν προσκληθείς εκπρόσωπος εκ των της παρ. 5 του άρθρ. 18 του ως άνω νόμου απέρχονται της συνεδριάσεως. Πρακτικά Άρθρ.6.-Αι γνωμοδοτήσεις του Α.ΣΥ .ΓΕ.Φ. διατυπούνται εις πρακτικά, τα οποία, μονογραφόμενα κατά φύλλον υπό του Προέδρου και του Γραμματέως, κυρούνται εφ’ όσον πρόκειται περί επείγοντος θέματος εις την αυτήν συνεδρίασιν άλλως εις την αμέσως επομένην. Εις τα πρακτικά αναγράφονται ο αύξων αριθμός της συνεδριάσεως και η χρονολογία, τα ονοματεπώνυμα πάντων των συμμετεχόντων μελών, του εισηγητού ή των εισηγητών και του γραμματέως και γίνεται ρητή μνεία περί της απουσίας ή του κωλύματος τακτικού μέλους και συμμετοχής του αναπληρωματικού, καταχωρίζονται δε εν αυτοίς και αι γνώμαι των μειοψηφούντων μελών. (Αντί για τη σελ. 410,655)  Σελ. 410,655(α) Τεύχος 1453 Σελ. 37 ΄Αμυνα κατά των ασθενειών των φυτών 16.Ε.β.114 Χορήγησις αντιγράφων Άρθρ.7.-Η χορήγησις αντιγράφων και αποσπασμάτων των πρακτικών, ως και αντιγράφων οιουδήποτε πληροφοριακού εγγράφου επί στοιχείων περιελθόντων εις το Α.ΣΥ .ΓΕ.Φ. προς δημοσίας υπηρεσίας, δια την βάσει αυτών έκδοσιν διοικητικών πράξεων ή απλήν γνωστοποίησιν, προς ιδιώτας, ενεργείται, επιφυλασσομένων των διατάξεων της παρ. 8 του άρθρ. 24 του ιδίου νόμου μερίμνη του Γραμματέως και υπό την έγκρισιν εις πάσαν περίπτωσιν του Προέδρου αυτού. Τηρούμενα βιβλία Άρθρ.8.-Τα αναγκαιούντα εις το Α.ΣΥ .ΓΕ.Φ. βιβλία τηρούνται μερίμνη του Γραμματέως αυτού και είναι τα εξής: α)βιβλίον πρωτοκόλλου εισερχομένων και εξερχομένων εγγράφων, β)βιβλίον παρουσίας των μελών, εισηγητών και Γραμματέως και γ)βιβλίον διεκπεραιώσεως των επί αποδείξει παραδιδομένων εγγράφων και αρχείον πρακτικών και λοιπής αλληλογραφίας. Τα τηρούμενα βιβλία αριθμούνται και μονογράφονται κατά φύλλον υπό του Γραμματέως και θεωρούνται υπό του Προέδρου εις το τελευταίον φύλλον αυτών. Εις τον αυτόν επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος. Σελ. 410,656(α) Τεύχος 1453 Σελ. 38 16.Ε.β.114 ΄Αμυνα κατά των ασθενειών των φυτών